Prosopocoilus fruhstorferi

Prosopocoilus fruhstorferi er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En middelsstor til stor (hannene 23-70 millimeter), kraftig, blank, brunsvart hjortebille med gulbrune eller brunrøde dekkvinger. Store hanner har lange, kraftige kjever som har en eller to tenner ved roten og flere små, runde tenner i spissen. Mindre hanner har gjerne korte, knivformede mandibler. Hodet er stort og bredt, uten påfallende kjøler eller knøler, pannen foran bredt og grunt, U-formet innbuktet. Antennene har en tre-leddet vifte. Pronotum er betydelig bredere enn langt, noe innsnevret ved roten. Dekkvingene er gulbrune eller rødbrune med en mer eller mindre bred, svart sømstripe. Undersiden er mørkt rødlig. Hunnen er mindre og mer oval enn hannen, uten forstørrede kjever, blank og svart med bred, rødoransje sidestripe på dekkvingene. Hodet er tett og kraftig punktert.

Levevis 
Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.

Utbredelse 
Arten er utbredt på De små Sundaøyene.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Cladognathini
 Slekten Prosopocoilus Westwood, 1845
 Underslekten Prosopocoilus (i snever forstand)
 Prosopocoilus fruhstorferi (Kolbe, 1897)
 Prosopocoilus fruhstorferi colfsi (Seguy, 1955) - Flores
 Prosopocoilus fruhstorferi fruhstorferi (Kolbe, 1897) - Lombok
 Prosopocoilus fruhstorferi neervoorti (Fruhstorfer, 1898) - Sumbawa
 Prosopocoilus fruhstorferi sumbaensis Mizunuma, 1994 - Sumba

Eksterne lenker 
 Bildegalleri over slekten (preparerte eksemplarer)
 Bildegalleri
 
 

Hjortebiller
Biller formelt beskrevet i 1897
Indonesias insekter